‘Cydberthnasoedd ‘Upcross’

Mae llawer o sefydliadau twristiaeth yn ffurfio partneriaethau gyda busnesau eraill er mwyn datblygu eu cynhyrchion a gwasanaethau. Mae’r sefydliadau sydd ynghlwm yn gobeithio, drwy’r broses hon, i fod yn fwy llwyddiannus. Bydd hyn hefyd yn helpu arwain at ddatblygiad twristiaeth o fewn y cyrchfan ble lleolir y busnesau.

Mae’r sefydliadau sy’n cael eu disgrifio isod wedi’u lleoli mewn, ac o gwmpas y cyrchfan twristiaeth ‘Upcross’.

Darllenwch drwy’r wybodaeth am y sefydliadau.

**Parc Gwledig Upcross**

Mae’r parc yn cael ei reoli gan yr awdurdod lleol ac yn darparu amrywiaeth o weithgareddau hamdden sy’n ymwneud â dŵr. Mae yna gaffi yn y parc.

 **Parc Saffari Upcross**

Saffari y gellir gyrru drwyddo gyda nifer o geirw, sebras, antelopiaid, ceirw Llychlyn a merlod.

**Gino’s Upcross**

Bwyty gyda statws ardderchog ac adolygiadau gwych ar Trip Advisor.

**Marchnad Ffermwyr Upcross**

Mae’r farchnad yn cael ei chynnal bob ddydd Llun ac yn galluogi ffermwyr yn yr ardal leol i werthu eu cig, llysiau a bwyd sydd wedi’u tyfu’n lleol i bobl leol a thwristiaid.

**Maenordy Upcross**

Maenordy a gerddi a oedd unwaith yn eiddo i gyn brif weinidog. Mae’r adeilad ar agor o 10 yb i 3 yp ym misoedd yr haf. Mae modd ymweld â’r gerddi drwy’r flwyddyn.

 **Plas Upcross**

Mae’r Plas yn westy 4/5-seren gyda chyfadeilad hamdden, cwrs golff a bwyty. Mae’r Plas hefyd yn lleoliad poblogaidd ar gyfer cynnal priodasau.

**Tŷ Llety Upcross**

Mae gan y tŷ llety 8 ystafell ac yn cynnig llety Gwely & Brecwast yn unig. Does dim prydau nos yn cael eu darparu.

**Castell Upcross**

Y castell yw safle hen adeilad godidog a gafodd ei ddinistrio mewn tân 200 mlynedd yn ôl. Mae’r adfeilion yn cael eu hamgylchynu gan lwybrau cerdded coetir.

**Pasta a Phitsa Upcross**

Mae’r bwyty yn gweini bwyd wedi’i brisio’n rhesymol amser cinio ac yn y nosweithiau.

**Parc carafanau a Gwersylla Upcross**

Mae’r safle yn addas i bebyll a charafanau teithiol. Mae gan y parc 30 o unedau cartref symudol i’w rhentu. Mae yna fwyty/bar bach ar y safle.

**Ystafelloedd Te Upcross**

Mae’r ystafelloedd te ar agor o 8yb tan 5yh yn gweini lluniaeth a chinio ysgafn.

**Travelway Upcross**

Mae’r gwesty Travelway yn un o gadwyn genedlaethol o westyau 3-seren gyda bwyty bwyd cyflym ar y safle.

**Coedwig Antur Upcross**

Parc thema maint canolig yw’r atyniad hwn, gyda thema coedwig sy’n cynnig reidiau addas i deuluoedd a rheilffordd fechan.

**Tywyswyr Upcross**

Cymdeithas o tua 15 tywyswr gyda gwybodaeth fanwl am yr ardal.

**Bysiau Upcross**

Mae’r cwmni yn rhedeg fflyd o 8 bws, o fws 15 sedd i fws 45 sedd.

# Gweithgaredd 1

Astudiwch yr wybodaeth am y sefydliadau sy’n gweithredu yn ac o gwmpas Upcross yn ofalus.

Gan ddefnyddio’r enghraifft isod fel arweiniad

1. dangoswch sut gall dau sefydliad weithio mewn partneriaeth i ddarparu buddion i’r ddau

ac

1. awgrymwch sut gall y sefydliadau ychwanegu at eu cynhyrchion a’u gwasanaethau i ddangos enghraifft o ddatblygiad twristiaeth.

|  |  |
| --- | --- |
| **Sefydliad 1** | **Sefydliad 2** |
| Pitsa a Phasta Upcross | Tŷ Llety Upcross |
| Eglurwch sut gall y sefydliadau weithio mewn partneriaeth?*Gan nad oes bwyty gan y Tŷ llety i weini prydau nos, gall y ddau sefydliad gydweithio drwy Pitsa a Phasta Upcross yn gadael tocyn disgownt neu daflen yn y Tŷ llety. Gall Pitsa a Phasta Upcross hysbysebu'r tŷ llety ar eu gwefan.* |
| Sut gall y sefydliadau ddatblygu eu cynhyrchion a gwasanaethau i ddangos datblygiad twristiaeth?*Gall y ddau sefydliad ddatblygu eu partneriaeth drwy ddarparu gwasanaeth dosbarthu cartref o’r bwyty i’r bobl sy’n aros yn y tŷ llety. Gall y gwestai alw mewn eu harcheb neu archebu bwrdd gan ddefnyddio bwydlen sydd wedi’i gosod yn yr ystafelloedd gwely. Gall cyfeiriadau o’r tŷ llety i’r bwyty gael ei ddarparu yn yr ystafelloedd.* |

Ceisiwch weld os gallwch chi feddwl am 4 pâr o sefydliadau twristiaeth yn Upcross a allai weithio gyda’i gilydd mewn partneriaeth. Defnyddiwch y fframiau isod i ddangos y partneriaethau wnaethoch chi feddwl amdanynt.

|  |  |
| --- | --- |
| **Sefydliad 1** | **Sefydliad 2** |
|  |  |
| Eglurwch sut gall y sefydliadau weithio mewn partneriaeth? |
| Sut gall y sefydliadau ddatblygu eu cynhyrchion a gwasanaethau i ddangos datblygiad twristiaeth? |

# Gweithgaredd 2

Atebwch y cwestiynau isod am y gwahanol sefydliadau twristiaeth yn Upcross.

1. Awgrymwch dri sefydliad a allai roi hysbyseb fel gweithgaredd marchnata ar y cyd mewn cylchgrawn ‘sgleiniog’ pen ucha’r farchnad.
2. Awgrymwch dri sefydliad a allai roi hysbyseb fel gweithgaredd marchnata ar y cyd mewn cylchgrawn gwyliau i deuluoedd.
3. Eglurwch pam fod gan ardal Upcross amrywiaeth dda o lety.

# Gweithgaredd 3

Mae Cyngor Sir Upcross wedi penderfynu sefydlu Sefydliad Marchnata Cyrchfan o’r enw *Destination Upcross*. Mae’r sefydliadau canlynol wedi penderfynu dod yn bartneriaid allweddol yn y DMO:

* Plas Upcross
* Coedwig Antur Upcross
* Bysiau Upcross
* Parc Saffari Upcross
* Gino’s Upcross

Mae’r sefydliadau twristiaeth eraill yn Upcross yn aelodau o’r DMO.

Dyluniwch dudalen hafan gwefan ar gyfer *Destination Upcross.*

Ceisiwch gynrychioli'r amrywiaeth o atyniadau a chyfleusterau twristiaid sydd ar gael yn yr ardal a gwnewch yr ardal yn apelgar i wahanol fathau o dwristiaid.